标题：涂山禹王宫
涂山禹王宫简介
地理情况  禹王宫涂山禹王宫位于安徽省蚌埠市怀远县涂山山顶。
涂山，亦名当涂山，俗称东山，为古涂山国所在地，也是大禹娶妻及第一次大会诸侯的 地方。其山位于安徽省蚌埠市西郊，淮河东岸，与荆山隔河相峙。最高峰凤凰顶，海拔 338.7米。禹王宫就建于涂山绝顶之上。
起源与发展禹王宫，俗称禹庙，或题为「有夏皇祖之庙」。它始建于汉高祖十二年(公元前195 年)。相传汉高祖刘邦统军镇压英布，路经涂山，游览了大禹遗迹，为使后人永远怀念 大禹治水之功，于是下令在涂山之巅建造禹庙。唐代时，禹王宫就已有道士居住。据载 ，武则天天授三年(692年)，有一位李慎羽道长，从长安引进石榴种植于当地。明 代对禹王宫进行了两次大规模的扩建。清乾隆年间又进行了两次大的维修。后因历史沧桑，殿宇大都已倾圮。近年来，当地政府拨款维修禹王宫，先后修复了部分屋舍和围墙 ，恢复了部分匾联诗刻绘画，并将其列入安徽省重点宫观和重点文物保护单位。
建筑布局禹王宫现占地3400多平方米，坐北朝南，建筑按八卦方位排列，共有五进。第一进 九间房屋，中五间等高，覆以黄色琉璃瓦屋面；山门为三间，两边有客房。第二进为崇 德院，有拜厅三间，旧时为官吏朝觐禹王，置祭祀物品及休息的地方。原厅内挂有苏辙 、岳飞、黄庭坚等人的诗画，今已不存，惟东西墙壁嵌有数通碑记。东侧清静道院内有 三官殿一座。殿前原有钟鼓楼各一幢，已毁。西侧纯阳道院内有吕祖殿一座，殿内原有 明代木雕吕洞宾像，今已不存。殿北东壁间嵌有苏轼书《涂山诗》石刻。第三进是禹王 殿，为歇山顶式建筑，屋面原为绿色琉璃瓦，今覆以青瓦。殿内正中奉祀禹王像，皋陶 、伯益配祀左右。殿内还悬有木刻诗画数轴及楹联多幅。殿前东侧有明万历二十四年( 1596年)所建香亭一座，西侧有清乾隆二十九年(1764年)重修庙碑一通。大 殿东侧原建有慈航殿，今已不存。西侧为长春道院，建有邱祖殿。院西侧原建有苍龙阁 ，为两层木架结构，上层为藏经楼和历代禹王宫住持居室，下层为历代文人墨客下榻之 处。阁前现有一株垂乳银杏，雌雄同株，生机盎然，结果无核，堪称一绝。第四进为启母殿，奉祀禹之妻启之母━━涂山氏女。已毁于清末。殿前有两棵古银杏树，树内又生出 楮树，其枝丫盘蜒如龙，宋代文学家黄庭坚赞为「老树参天欲化龙」。第五进为上下两 层的殿堂，上层为玉皇殿，下层为玄武殿。殿西侧原有碧霞元君殿，已毁于地震，今残 垣断壁尚存。
涂山气候宜人，山中怪石嶙峋，清静幽雅，古迹名泉，分布其间。历代有诸多文人墨客 来此观光揽胜，如三国时的曹操父子、唐时的柳宗元、宋代的欧阳修、苏轼、黄庭坚、 朱熹、狄仁杰、宋濂、邓石如等，他们留下了众多赞美涂山和歌咏大禹功德的壮丽篇章，为涂山增色不少。
史料记载《中国名胜词典》记载“禹王宫，别称禹王庙、涂山祠。在怀远县东南涂山之顶。《左传·哀公七年》：‘禹会诸侯于涂山。’一般即指此。后人为纪念大禹治水功绩，在此立庙。庙始建于唐之前，具体年代不详。原有3进，现尚存2进，院内有千年银杏两株，大可数围，拔地而起。西北有瞭望台，登临其上，涡、淮波涌，荆、涂翠峰，尽收眼底。西南有启母石（又名望夫石），正襟危坐如妇人原望，传为禹妻涂山氏望夫所化。西有圣泉、灵泉，清澈澄碧，四季不竭。……历代文人名宦如狄仁杰、柳宗元、吴文魁、苏轼、苏辙、宋濂、邓石如等，均来此游览并留下大量诗文铭刻。苏轼《濠州七绝·涂山》诗碑刻，今珍藏庙壁（没见到，或许已藏了起来）；邓石如‘旷览平城’等摩岩题字，仍清晰可见。近年已进行修葺，并在宫前树立高大的禹王塑像，供人瞻仰。每年农历三月二十八日，在此举行禹王庙会。”
历代涂山禹王宫诗文
《涂山铭》唐.柳宗元
  望夫石惟夏后氏建大功，定大位，立大政，勤劳万邦，和宁四极，威怀之道，仪刑后王。当乎洪荒方割，灾被下土，自壶口而导百川，大功建焉。虞帝耄期，承顺天历，自南河而受四海，大位定焉。万国既同，宣省风教，自涂山而会诸侯，大政立焉。功莫崇乎御大灾，乃赐玄圭，政莫先乎齐大统，乃朝玉帛，以混经制。是所以承唐虞之后，垂子孙之丕业，立商周之前，树帝王之洪范者也。呜呼！天地之道，尚德而右功。帝王之政，崇德而赏功。故尧舜至德，而位不及嗣。汤武大功，而祚延于世。有夏德配于二圣，而唐虞让功焉。功冠于三代，而商周让德焉。宜乎立极垂统，贻于后裔。当位作圣，著为世准。则涂山者，功之所由定，德之所由济，政之所由立，有天下者，宜取于此。追惟大号既发，华盖既狩，方岳列位，奔走来同；山川守神，莫敢遑宁。羽毛四合，衣裳咸会，虔恭就列，俯偻听命。然后示之以礼乐，和气周洽；申之以德刑，天威震耀。制立谟训，宜在长久。厥后启征有扈，而夏德始衰；羿距太康，而帝业不守。皇祖之训不由，人亡政坠，卒就陵替。向使继代守文之君，又能绍其功德，修其政统，卑宫室、恶衣服、拜昌言，平均赋入，制定朝会，则诸侯常至，而天命不去矣，兹山之会，安得独光于后欤。是以周穆遐追遗法。复会于是山，声垂天下，亦绍前轨，用此道也。故余为之铭，庶后代朝诸侯制于下者，仰则于此。辞曰：
惟禹体道，功厚德茂，会朝侯卫，
统一宪度，省方宣教。化制殊类，
咸会坛位。承奉仪矩，礼具乐备。
德容既孚，乃举明刑。以弼圣谟，
则戮防风，遗骨专车。克明克威，
畴敢以谕。宣昭黎宪，耄定混区。
传祚后胤，丕承帝车。涂山岩岩，
界彼东国，惟禹之德，配天无极。
即山刊碑，贻后训则。
《游涂荆二山记》明.宋濂
濂既游琅琊山，起行至池河驿，适邮卒递内使监公牒至。及开缄，中藏濠梁古迹一卷，宸翰亲题其外，令濂搜访与青宫言之。濂因启曰：“临濠古迹惟涂荆二山最著。按《图经》，涂山在昔钟离县西八十五里，荆山亦在县西八十三里，二山本相联属，而淮水绕荆山之背，神禹凿开，使水流二山间，其疏凿之迹故在，人思其功，迄今不能忘。”青宫曰：“至中都，当共往游焉，余将渡淮狞于王庄，先生宜溯流而上，届今怀远县治以俟。”濂奉教行。以洪武乙卯冬十一月己已发舟，庚午日曛，姑泊县西门，而青宫已驻跸于东门五里矣。辛未，濂上谒，青宫喜甚，下令以壬申游二山。濂至期约怀远文学掾王景彰宿舟中，黎明棹舟至涂山足，曳杖入山，山旁废址，旧皆民庐。前度石梁，复斗折而北，累石为庸，多艺椒之园。行可三里余，视大盘石，青绿间错。颓然欹足坐，谛视之，干藓交封之耳。闻有草生石上，高一尺，其花可玩，不假土力，人取悬檐间，呼为石莲花。复行四里所，岩石荤确，插起道左，危倾欲飞坠。复二里所，微径入灌莽，抵岩罅，储泉一泓，味甚甘，复以茅茨，曰圣水亭，取水以萦雨多验。复一里余，至山颠，禹庙在焉。庙已毁，惟颓垣破础存。游目四顾，长淮西来，涡河北汇。而寿春、临濠、宿州之境，皆在冥茫昏杳之中，缅想南北战争屯戍处，为感慨这久之。山之下聚落甚盛，庙史云：名禹会村，乃禹会诸侯之地，庐舍之比如栉。移踵入庙，庙前杏树一章，大可蔽十牛，二柏参差左右；树东置小瓮，杏柯之水时津津滴其中。庙史云，当晨雾四集，水愈多，其来如泉，可代井汲。碣石二：一大书“有夏皇祖之庙”六字，下刻宋庆元初，州守刘仲光自造；“祷雨记”一，亦记祷雨事。皇甫斌绍兴庚戌来为郡，命钟离尉丁大荣作。石末剥泐，文尚可读。复从庙西循石坡而下，巨石危立如人形，遥望之，一妪俨然也，相传为启母石。庙史云：居人每圭羊豕祭之，至有粉黛饰其貌者，闻之不觉大笑。山坳旧有僧房，今废。久俟鹤贺不来，忽使者至云，扈从士马多，无桥可以渡河，青宫不复至矣。言未既，但见旌旗如锦绣摇曳上荆山矣。濂亦下山麓，入鲧庙，见所题神号鄙俚，弃而不睨。出读祖无择所赋歌，京口孙临为书碑。盖无择谪守寿春过此而作也。复北经县治，折而东约三里所，至荆山。梁魏交斗时就山筑堰，以灌寿春，其遗迹犹斑斑可见。复行三十步，岩广如屋。侧身而入，石屏如床座，可坐人，号为卞和洞。自西上复一里所，过避雨石，石斜倚避雨，故名。复六十步，至产玉坡。奇石骈列，玄质而白，缘粲如雪。西有玉池，榛荆迷路不可寻。景彰欲导游青峰庵，足倦遂止。时青宫已猎远郊，濂因登舟先还中都云。
惟二山见诸载记者，其说多乖殊。
以涂山言之，《春秋左氏传》云：禹合诸侯于涂山。杜预注云：在寿春县东北。说者云：今之濠州是也。《国语》、《史记》则又云：禹会诸侯于会稽亦有涂山。《吴越春秋》亦以涂山在会稽，又兼稽萧山是也。是二说已不能归于一致矣。至于《苏鹗演义》又云：涂山有四，一会稽，二渝州，三濠州，四当涂。然其处皆有禹迹。或者遂谓禹之治水，固尝偏历宇内，而会诸侯实在和会稽之涂山。柳子厚《涂山铭》，苏子瞻，子由涂山诗，指在濠州者皆非是。濂之存疑而未决者一也。
以荆山言之，荆山，楚山也。楚之先王熊绎，僻在荆山，筚路蓝缕，以处草莽，至成王始盛，又昭王有言曰：自吾先王受封，望不过江、汉、河，非所获罪……，则楚之封疆可知。七传至昭王，始迁都郢，郢即今之江陵。其地有荆山，一名景山。荆故楚号也，有之诚宜。世则指为濠州。濠州古钟离子国，与寿春密迩。楚自昭王之后，历十一传，至考列王，始徒都寿春。
《韩非子》所载卞和献玉事，乃在历、武、文三王之际。昭王上接武王，已越十世。当三王时，钟离何尝属楚，而强谓卞和至此山耶！《新序》又谓抱玉而泣，在共同王之时。《杂记》又谓在怀王及其子平王之时。平王乃昭王之父，下距怀王九世。共王上至武王亦六世，何至颠倒错坏如是耶！濂之存疑未决者二也。
大抵山川遗迹，非本著经史者，多不可信。如葛洪丹灶，郭景纯之墓，在在有之。纵有高世之智，将何以得辩其真伪邪！必欲可信，涂山当稽之左氏、以寿春为正。荆山当正诸史传，以江陵为正。有谓涂山氏乃古国名，禹曾娶其女者，别是一说，与此殊不相涉也。濂耄矣，诸书遗忘欲尽；所记忆者，未必无舛讹，辄缘纪游，因挂漏书之，以发同游者一笑。同游者：盖太子正字桂彦良，晋府长史朱伯言，楚府长史朱伯清，吴认伴读王致远及景彰云。后一月某日记。
《禹庙》清.洪亮吉
禹都安邑今有墟，亦越五载来省徐。
南巡重瞳兆权舆，衡岳阔远非人居。
涂山作国淮所潴，会水为澳戴石且。
乾坤赫焉集衣裾，帛熏黄元玉番舆。
四岳九牧行衙衙，我稽职方及州闾。
九千六百数已余，要荒昀爽感化胥。
亦职玉帛同趑趄，来同翩翩合万与。
晔若朝日辉琼琚，明德远矣众所 。
夏小正刊月后余，实集万国太史书。
予嘉乃功有奖誉，享以劂卫以周庐。
谁何牧竖矜智胥，掘强沟壑同鲜鱼。
终夸其邦作厉虚，汪罔大人迹迂俱。
天轩地阖行不蘧，帝资其血成川渠。
崇崇者陵骨难 ，尼山读书乐只且。
千年能详骨专车，博物 巨止知 。
峨峨鼎成谁敢举，惶惑百姓行人吁，
夷坚志之亦欷嘘，白日屏息冀子梦。
侈哉黄熊三足拿。好事河伯烦吹嘘，
稍耻刻画来鲸去。男丁女壬生克除，
颓然空山梦其初：一首九尾劳卷舒，
服妖德圣颜则好，留之三日非踌躇。
呱呱者生实国储。狐鸣涉波牵子祛，
后此一纪能归予。白鱼身长傅与与，
伛纡而前若蘧除，画畀白壁夜揭橥。
三来阚家俗却祛，太室即立神人胥。
民巅于巢下则渔，予口悴者手拮据。
滔滔者流其涸诸，鳌输其首难始纡，
龙轩其颜不足屠，神知逃诛值孟涂。
女娲华星缀衣如，束缚乌脚羁蟾蜍。
佐子木德相诛锄。淮流汤汽水淀淤。
台桑猬积而崎虚。丰年厥惟黍与余。
登高旷览怀古摅。大水作渎小水沮。
快如挈瓶注尾闾。酬功欲陈水土苴，
大哉非禹吾其鱼。
《涂 山》宋.黄庭坚
涂山绝顶忆神功，亘古情形一览中。
启母石迎新月白，防风冢映夕阳红。
洪流匝地曾拘兽，老树参天欲化龙。
有径直通霄汉外，登临无不是仙踪。
《和子瞻濠州七绝涂山》宋.苏辙
娶妇山中不肯留，会朝山下万诸侯。
古人辛苦今谁信，只见清淮入海流。 
《濠州七绝.涂山》宋.苏轼
下有鲧庙，山前有禹会村
川销攴祁水尚浑，地埋汪罔骨应存
樵苏已入黄熊庙，乌鹊犹朝禹会村。
《上巳日与二子迨过游涂山荆山记所见》宋.苏轼
此生终安归，旋轸天下半。
昔自河南赴杭州过此，盖二十年矣
曷来乘累庙，复作微禹吧。
从祠及彼呱，象设偶此粲。
山有启庙 谓涂山氏
秦祖当侑坐，夏郊亦荐裸。
庙有此翳 有鲧庙
可怜淮海人，尚记弧矢旦。
淮南人谓禹以六月六日出生，是日，数万人会山上。虽传记不载，然相传如此。 
《涂 山》宋.梅尧巨
古传神禹迹，今见旧山阿。
莫问辛壬娶，从来甲子多。
夜淮低激射，朝岭上嵯峨。
荒庙立泥骨，岩头风雨过。
涂山禹王宫楹联古刹汉高建；
仙台夏禹留。
俎豆犹古法；
林园无俗情。
巨灵献绿字；
长人授玉书。
空山垂四壁；
古庙独千秋。
峻拨在寥廓；
磅礴压洪原。
──宫尔铎撰书
禹庙烟霞古；
山中岁月长。
二仪清浊还高下；
万国衣冠拜冕旒。
──林之望集句并书
传子特开三代局；
来王共仰八年功。
──宫尔铎撰书
尧舜嘉平成之功；
黎庶颂胼胝之烈。
客来莫嫌茶味淡；
山居不比世情浓。
鸟语花香真洞府；
松清竹翠小篷莱。
万里长空开眼界；
一川春水润心里。
──河南焦浚川撰
风月一亭为益友；
经书数卷即良师。
山外有山都似画；
树内生树不知年。
──宋.苏轼撰书
涂山雄秀临淮水；
禹殿庄严列濠州。
涂山广大纳万国；
帝禹于此分江河。
──宋.礼待郎王韶撰
惠莫广于济黎元；
泽莫近乎拯饥渴。
──清.方履笺
茶隽涂山云雾魄；
水洌圣泉冰晶魂。
道承尧舜；
德配乾坤。
涡淮长绿千秋水；
荆涂永固万代春。
鹤衔松花香道院；
云去留月照丹台。
夏去盈山皆秀色；
春来无处不飞花。
云鬓挽成千秋髻；
娥眉淡扫四时春。
斗酒纵览廿一史；
炉香静对十三经。（集句）
峰峦耸翠，秀矗重霄；
涡淮曳兰，舣来四海。
三过其门，历数辛壬癸甲；
八年于外，平成河汉江淮。
导江河，平水患，万世永赖；
受禅让，会诸侯，俎豆千秋。
召长人，收巨灵，同刊草昧；
役玄鬼，策应龙，协破鸿蒙。
忆当年，洪水横流，泛滥成灾，
截断两岸青山，滚滚巨浪东逝去；
看今朝，大地回春，歌舞升平，
盈斟一瓯白酒，频频畅饮笑归来。
贡金九牧，执玉万方，亘古神功思治水；
屋画龙蛇，庭垂桔柚，即今庙貌念卑宫。
万国会冠裳，仰拜赓歌，协帝勋华承尧舜；
千秋谙俎豆，报功崇德，兴王景运启商周。
万世赖平成，岂惟川锁攴祁，一角淮，需资保障；
七旬修士卒，想见庭呈干羽，两阶召舞赞文明。
承四载以疏导九河，凿海穿山，天地平成垂永赖；
历八年而会朝万国，开来继往，帝王受授庆明良。
导淮自桐柏，召章律，役赓辰，锁吴攴祁之神妖，舟车橇辇，四载是乘，亘古颂手足胼胝之烈；
治于凿荆涂，赤日璋，碧月圭，奉沧水使之明命，辛壬癸甲，三过不入，于今仰冠裳玉帛之宗。
惟二山见诸载记者，其说多乖殊。
以涂山言之，《春秋左氏传》云：禹会诸侯于涂山。杜预注云：在寿春县东北。说者云：今之濠州是也。《国语》、《史记》则又云：禹会诸侯于会稽亦有涂山。《吴越春秋》亦以涂山在会稽，又兼稽萧山是也。是二说已不能归于一致矣。至于《苏鹗演义》又云：涂山有四，一会稽，二渝州，三濠州，四当涂。然其处皆有禹迹。或者遂谓禹之治水，固尝偏历宇内，而会诸侯实在和会稽之涂山。柳子厚《涂山铭》，苏子瞻，子由涂山诗，指在濠州者皆非是。濂之存疑而未决者一也。
以荆山言之，荆山，楚山也。楚之先王熊绎，僻在荆山，筚路蓝缕，以处草莽，至成王始盛，又昭王有言曰：自吾先王受封，望不过江、汉、河，非所获罪……，则楚之封疆可知。七传至昭王，始迁都郢，郢即今之江陵。其地有荆山，一名景山。荆故楚号也，有之诚宜。世则指为濠州。濠州古钟离子国，与寿春密迩。楚自昭王之后，历十一传，至考列王，始徒都寿春。
《韩非子》所载卞和献玉事，乃在历、武、文三王之际。昭王上接武王，已越十世。当三王时，钟离何尝属楚，而强谓卞和至此山耶！《新序》又谓抱玉而泣，在共同王之时。《杂记》又谓在怀王及其子平王之时。平王乃昭之父，下距怀王九世。共王上至武王亦六世，何至颠倒错坏如是耶！濂之存疑未决者二也。
大抵山川遗迹，非本著经史者，多不可信。如葛洪丹灶，郭景纯之墓，在在有之。纵有高世之智，将何以得辩其真伪邪！必欲可信，涂山当稽之左氏、以寿春为正。荆山当正诸史传，以江陵为正。有谓涂山氏乃古国名，禹曾娶其女者，别是一说，与此殊不相涉也。濂耄矣，诸书遗忘欲尽；所记忆者，未必列舛讹辄缘纪游，因挂漏书之，以发同游者一笑。同游者：盖太子正字桂彦良，晋府长史朱伯言，楚府长史朱伯清，吴认伴读王致远及景彰云。后一月某日记。